open-index/open-wikipedia-markdown huggingface dataset:
15-րդ բանակային կորպուս (Ռուսական կայսրություն)

**15-րդ բանակային կորպուս (Ռուսական կայսրություն)** (), ռուսական բանակի համազորային միավորում (կորպուս)։ Կազմավորվել է 1879 թվականի ապրիլի 10-ին։

## Կազմ
Մինչև պատերազմի սկսվելը ընդգրկված էր Վարշավյան զինվորական օկրուգի մեջ։ 
Կազմը 18.07.1914 թվականի դրությամբ։
* 6-րդ հետևակային դիվիզիա   
***  1-ին բրիգադա 
***  21-րդ Մուրոմյան հետևակային գունդ  
***  22- րդ Նիժնեգորոդյան հետևակային գունդ 
***  2-րդ բրիգադա 
***  23-րդ Նիզովյան հետևակային գունդ    
***  24-րդ Սիմբիրսկյան  հետևակային գունդ 
** 6-րդ հրետանային բրիգադա 
* 8-րդ  հետևակային դիվիզիա    
** 1-ին բրիգադա 
***  29-րդ Չեռնիգովյան հետևակային գունդ  
***  30-րդ Պոլտավյան հետևակային գունդ  
** 2-րդ բրիգադա  
***  31-րդ Ալեքսեևյան հետևակային գունդ  
***  32-րդ Կրեմենչուգյան հետևակային գունդ   
** 8-րդ  հրետանային բրիգադա 
* 6-րդ հեծելազորային դիվիզիա   
** 1-ին բրիգադա  
***  6-րդ Գլուխովյան դրագունական գունդ    
***  6-րդ Վոլինյան ուլանական գունդ    
** 2-րդ  բրիգադա  
***  6-րդ Կլյաստիցկյան հուսարական գունդ     
***  6-րդ  Դոնի կազակական գունդ   
** 6-րդ հեծյալ-հրետանային դիվիզիոն      
* 15- րդ հեծելազորային դիվիզիա  
** 1-ին բրիգադա  
***  15-րդ Պերեյասլավյան դրագունական գունդ  
***  15-րդ Թաթարական ուլանական գունդ   
** 2-րդ բրիգադա   
***  15-րդ Ուկրաինական հուսարական գունդ    
***  3-րդ Ուրալյան կազակական գունդ     
** 10-րդ հեծյալ-հրետանային դիվիզիոն      
* 15-րդ հրասանդա-հրետանային դիվիզիոն    
* 15-րդ սակրավորական գումարտակ   
* 3-րդ կայծային վաշտ

## Հրամանատարներ
* 10.04.1879-хх.хх.1887 - Գեներալ-լեյտենանտ` Շատիլով Պավել Նիկոլաևիչ    
* хх.хх.1889-29.06.1890 - Գեներալ-լեյտենանտ`  Ռաուխ Օտտոն Եգորովիչ 
* 14.08.1890-хх.09.1891 - Գեներալ-լեյտենանտ` Միրկովիչ Ալեքսանդր Ֆեոդորովիչ 
* 03.11.1893-14.11.1894 - Գեներալ-լեյտենանտ` Ստոլետով Նիկոլայ Գրիգորևիչ 
* 14.11.1894-хх.хх.1899 - Գեներալ-լեյտենանտ` (1898` հեծելազորի գեներալ) Բորոզդին Գեորգի Ալեքսանդրովիչ 
* хх.хх.1901-хх.07.1906 - Գեներալ-լեյտենանտ` Վեյս Կոնստանտին Ալեքսանդրովիչ  
* 30.06.1907-11.04.1909 - Գեներալ-լեյտենանտ` Մարտսոն Ֆյոդր Վլադիմիրովիչ   
* 11.04.1909-20.02.1911 - Գեներալ-լեյտենանտ` Կլաուզ Պավել Ֆյոդորովիչ 
* 28.12.1911-31.10.1914 - Գեներալ-լեյտենանտ` (03.05.1913`  հետևազորի գեներալ) Մարտոս Նիկոլայ Նիկոլաևիչ 
* 31.10.1914-16.01.1917 - Գեներալ-լեյտենանտ` (06.12.1916`  հետևազորի գեներալ) Տորկլուս Ֆյոդր-Էմիլի-Կարլ Իվանովիչ ֆոն 
* 16.01.1917-12.09.1917 - Գեներալ-լեյտենանտ` Օդիշելիձե Իլյա Զուրաբովիչ

## Արտաքին հղումներ
* Русская армия в Великой войне: Картотека формирований
* К. А. Залесский. Первая мировая война. Правители и военачальники. Биографический энциклопедический словарь. 2000

Կատեգորիա:Ռազմական կորպուսներ
Դինո Ռիզի

**Դինո Ռիզի** (իտալ.` Dino Risi, ), իտալացի կինոռեժիսոր և սցենարիստ։ Մարիո Մոնիչելլիի, Լուիջի Կոմենչինիի, Նաննի Լոյի և Էտտորե Սկոլայի հետ միասին, Դինո Ռիզին համարվում է իտալական կատակերգության առաջատար ռեժիսորներից մեկը։

## Կենսագրությունը
Տասներկու տարեկանում Դինո Ռիզին զրկվել է ծնողներից։ Նրա խնամքով զբաղվել են բարեկամները։ Ստացել է բժշկական կրթություն, իսկ հետագայում դարձել հոգեբույժ։ Նրա երկու եղբայրները` Նելոն և Ֆերնանդոն, նույնպես աշխատել են կինոյի բնագավառում։

Իր ստեղծագործական կյանքը Դինո Ռիզին սկսել է որպես ռեժիսորներ Մարիո Սոլդատիի և Ալբերտո Լատուադայի օգնական։ 1940-ական թվականներին նկարահանել է կարճամետրաժ վավերագրական ֆիլմեր և հատուկ ուշադրության արժանացել Վենետիկի կինոփառատոնում։ 1952 թվականին նկարահանել է իր առաջին լիամետրաժ գեղարվեստական ֆիլմը։

1967 թվականին նրա ««Սուրբ Յանուարիուս» գործողությունը» կինոնկարն արժանացել է Մոսկվայի միջազգային կինոփառատոնի արծաթե մրցանակին։ Չնայած այն հանգամանքին, որ Դինո Ռիզին նկարահանել է հիմնականում կատակերգություններ, սակայն նրա ամենահայտնի ֆիլմը 1974 թվականին նկարահանված «Կնոջ բույրը» ոչ կատակերգական կինոնկարն էր։ Այդ ֆիլմի համար նա երկու անվանակարգերում ներկայացվել է «Օսկար» մրցանակի։ 2002 թվականին կինեմատոգրաֆում ունեցած ներդրումների համար արժանացել է «Ոսկե առյուծ» մրցանակի։

Դինո Ռիզին ունի երկու որդի` Կլաուդիոն և Մարկոն (ռեժիսոր)։ Նա մահացել է 2008 թվականի հունիսի 7-ին` 91 տարեկանում։

## Մասնակի ֆիլմագրությունը

## Ծանոթագրություններ

Կատեգորիա:Կինոռեժիսորներ այբբենական կարգով
Կատեգորիա:Իտալացի ռեժիսորներ
Կատեգորիա:Իտալացի կինոռեժիսորներ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Իտալացի սցենարիստներ
Կատեգորիա:Իտալացի հոգեբույժներ
Կատեգորիա:Եվրոպական ակադեմիայի անդամներ
Ռոզա Լյուքսեմբուրգի փողոց (Տագանրոգ)

**Ռոզա Լյուքսեմբուրգի փողոց** (),  փողոց ՌԴ Ռոստովի մարզի Տագանրոգ քաղաքի կենտրոնական պատմական մասում։ Անվանված է հասարակական գործիչ, մարքսիզմի տեսաբան և հեղափոխական Ռոզա Լյուքսեմբուրգի պատվին։

## Աշխարհագրություն
Ռոզա Լյուքսեմբուրգի փողոցը գտնվում է Նեկրասովի նրբանցքի և Վինոգրադնայա փողոցի միջև։ Երկարությունը՝ 4760 մ։ Տների համարակալումը սկսվում է Նեկրասովի նրբանցքից։

## Պատմություն
Սկզբնապես փողոցը կոչվում էր Վեցերորդ երկայնական։ Այնուհետև վերանվանվել է Կոնտորսկայա, ըստ ամենայնի, այն պատճառով, որ այստեղ բնակվել են բազմաթիվ գրասենյակային աշխատողներ։ Մեկ այլ՝ Ելիզավետայի փողոց անունը կապված է Ալեքսանդր I կայսեր Տագանրոգ կատարած այցելության հետ։ Նրա կինը՝ Ելիզավետա Ալեքսեևնան, այցելելով Կարանտինային զբոսայգի, անցել է այս փողոցով։ Ռոզա Լյուքսեմբուրգը, որի անունով հետագայում կոչել են փողոցը, ապրել է 47 տարի։ Լինելով իմպերիալիզմի դեմ պայքարի կրքոտ մարտիկ՝ նա սպանվել է հակահեղափոխականների կողմից 1919 թվականին։

## Փողոցում գտնվում են
* Ինժեներատեխնոլոգիական ակադեմիայի ուսանողական թիվ 7 հանրակացարան՝ Ռոզա Լյուքսեմբուրգի փող., 38 (Ռոզա Լյուքսեմբուրգի փողոցի և Տուրգենևի նրբանցքի խաչմերուկ)
* Կրավչենկոյի առանձնատուն՝ Ռոզա Լյուքսեմբուրգի փող., 52
* Զախարովների տուն՝ Ռոզա Լյուքսեմբուրգի փող., 65
* Չեխովների ընտանիքի տոհմական կալվածք՝ Ռոզա Լյուքսեմբուրգի փող., 77 (հին համարակալմամբ՝ 67)
* Բլոնսկիների կալվածք՝ Ռոզա Լյուքսեմբուրգի փող., 91
* Տագանրոգի Ի. Ա. Բլոնսկայայի անվան մանկական գեղարվեստական դպրոց՝ Ռոզա Լյուքսեմբուրգի փող., 153

## Ծանոթագրություններ

Կատեգորիա:Տագանրոգի փողոցներ
Մարգարիտա Շահինյան

**Մարգարիտա Հրանտի Շահինյան** (), հայ ատամնաբույժ, լուսանկարիչ։

## Կենսագրություն
Մարգարիտա Շահինյանը ծնվել է 1908 թվականին Թիֆլիսում։ 1915-1916 թվականներին սովորել է Թիֆլիսի իգական գիմնազիայում։ 1925 թվականին ընտանիքով տեղափոխվել են Երևան։ 1928 թվականին ավարտել է Երևանի բժշկական տեխնիկումը, 1940 թվականին՝ Երևանի ստոմատոլոգ-պրոթեզավորողների դասընթացը։ 1940-1948 թվականներին որպես ատամնաբույժ աշխատել է Երևանի Կլարա Ցետկինի անվան կարի ֆաբրիկայի բուժկենտրոնում, 1948-1950 թվականներին` Երևանի թիվ 2 պոլիկլինիկայում։

## Գրական գործունեություն
Բժշկությունից բացի զբաղվել է գրական-գեղարվեստական գործունեությամբ։ Գրել է ռադիոէսսեներ, մանկական պատմվածքներ, բանաստեղծություններ, հումորեսկներ, բժշկական գիտահանրամատչելի հուշաթերթիկներ և այլն։ Պիեսները բեմադրվել և հաղորդվել են ռադիոթատրոններով, պատմվածքներն ու բանաստեղծությունները հրապարակվել են մամուլում։ 2002 թվականին լույս է տեսել Մարգարիտա Շահինյանի «Բանաստեղծություններ, հումոր և պատմվածքներ» ժողովածուն։

## Լուսանկարչություն
1970 թվականից զբաղվել է լուսանկարչությամբ։ Օգտագործել է «Ֆեդ» (հետագայում` նաև «Զենիթ-4») ֆոտոխցիկը։ Տպագրվել է «Առողջապահություն», «Գարուն», «Հայաստանի աշխատավորուհի», ամսագրերում և «Ավանգարդ», «Գրական թերթ», «Հայրենիքի ձայն», «Պիոներ կանչ» թերթերում։ Լուսանկարել է երեխաների, աշխատավորների, գիտնականների, արվեստագետների (լուսանկարել է Արուս Ասրյանին, Հովհաննես Բադալյանին, Արտեմի Այվազյանին և այլոց)։

## Ծանոթագրություններ

Կատեգորիա:Հայ լուսանկարիչներ
Կատեգորիա:Հայ ատամնաբույժներ
Կատեգորիա:Հայ գրողներ
Չեխովի փողոց (Տագանրոգ)

**Չեխովի փողոց** (), փողոց ՌԴ Ռոստովի մարզի Տագանրոգ քաղաքում։ Քաղաքի ամենաերկար փողոցներից մեկն է։ Անվանված է մեծ ռուս գրող, Տագանրոգում ծնված Անտոն Չեխովի պատվին։

## Աշխարհագրություն
Փողոցը սկիզբ է առնում Շևչենկոյի և Հունական փողոցների միաձուլման վայրից, Տագանրոգի ծովային նավահանգստի հարևանությամբ։ Սկզբնամասում փողոցն անցնում է հյուսիսարևմտյան ուղղությամբ` քաղաքի պատմական կենտրոնով, Ռոզա Լյուքսեմբուրգի և Ալեքսանդրի փողոցների միջև մինչև Կարմիր հրապարակ և Կենտրոնական շուկա։ Շրջանցելով դրանք երկու կողմից` փողոցը հատում է, համապատասխանաբար, Կոմսոմոլսկի և Գոգոլի նրբանցքները։ Տրանսպորտնայա փողոցը հատելիս Չեխովի փողոցը թեքվում է դեպի արևմուտք, հատում Կալինինի, Ժդանովի, Լոմոնոսովի, Ֆադեևի և այլ փողոցներ և ավարտվում Տագանրոգի նոր միկրոշրջանում` «Պրոստոկվաշինոյում»։

Փողոցի երկարությունը 7850 մ է։

Տների համարակալումը սկսվում է Շևչենկոյի փողոցից։

## Անվանումներ
Փողոցի նախկին անունները ժամանակագրական կարգով.
* 5-րդ Երկայնական
* Կուպեչեսկայա
* Պոլիցեյսկայա
* Ալեքսանդրի

Ալեքսանդրի փողոց կոչվել է Ալեքսանդր I կայսրի պատվին` 1862-1904 թվականներին։ Գրողի անունով փողոցն անվանակոչվել է 1904 թվականին՝ Անտոն Չեխովի մահվան տարում։

## Փողոցում գտնվում են
մինի|250x250փքս|Տագանրոգ, Չեխովի փողոց, մինչև 1917 թվականի լուսանկար

#### Տեսարժան վայրեր
* «Piter» պատկերասրահ` Չեխովի փող., 2
* Տագանրոգի պոլիտեխնիկական թանգարան` Չեխովի փող., 22Բ
* Սիմոնովիչի տուն` Չեխովի փող., 30
* «Չեխովի տնակ» թանգարան` Չեխովի փող., 69
* Ա. Պ. Չեխովի կիսանդրի` Չեխովի փող., 69
* Վ. Մ. Պետլյակովի կիսանդրի` Չեխովի փող., 75
* Սիրոտինների տուն` Չեխովի փող., 82
* Ի. Դ. Վասիլենկոյի թանգարան` Չեխովի փող., 88
* Անտոն Գլուշկոյի կիսանդրի` Չեխովի փող., 105 (Գլուշկոյի նրբանցքի հետ հատման վայրում)
* Գրեկովի առանձնատուն` Չեխովի փող., 121
* Ալեքսանդրյան առևտրային շարքեր` Չեխովի փող., 98, Կարմիր հրապարակ
*Ա. Պ. Չեխովի հուշարձան` Կարմիր հրապարակ
* Ֆաշիստական ճամբարների նախկին բանտարկյալների հուշանշան` Կարմիր հրապարակ
* Եպիսկոպոսի տուն` Չեխովի փող., 129
* Սուրբ Երրորդություն տաճար` Չեխովի փող., 344/1

#### Այլ շենքեր և կառույցներ
* Տագանրոգի ռադիոտեխնիկական ինստիտուտի «Ա» մասնաշենք` Չեխովի փող., 22
* Քաղաքամերձ ավտոկայան` Չեխովի փող., 126
* Կենտրոնական շուկա` Գոգոլի նրբանցքի հետ խաչմերուկում
* «Ռուսկոյե պոլե» սննդամթերքի շուկա` «Ռուսկոյե պոլե» միկրոշրջան, Չեխովի փող., 320
* «Պրոստոկվաշինո» շուկա` «Պրոստոկվաշինո» միկրոշրջան` Չեխովի փող., 351

## Արտաքին հղումներ
* Քաղաքի կայքը
* Տագանրոգի վարչակազմի կայքը 
* Քաղաքի ինտերակտիվ քարտեզ 

## Ծանոթագրություններ

Կատեգորիա:Տագանրոգի փողոցներ
Անջեյ Դրավիչ

**Անջեյ Դրավիչ** (, ), լեհ գրական քննադատ, էսսեիստ, ռուս գրականության գիտակ և թարգմանիչ։

## Կենասագրություն
Ավարտել է Վարշավայի համալսարանի լեհագիտության բաժինը։ Առաջին անգամ տպագրվել է որպես գրական քննադատ 1951 թվականին։ 1954-64 թվականներին աշխատակցել է Ուսանողական սատիրիկների թատրոնում։ 1977-1978 թվականներին ռուս գրականություն է դասավանդել Քյոլնում, 1981 թվականից Կրակովի Յագելոնյան համալսարանում։

Բազմիցս եղել է Ռուսաստանում. ծանոթ է եղել Աննա Ախմատովային, Նադեժդա Մանդելշտամին, Ելենա Բուլգակովային, Յուրի Տրիֆոնովին, Անդրեյ Սինյավսկիին, Վլադիմիր Մաքսիմովին, ընկերություն է արել Վենեդիկտ Երոֆեևի, Նատալյա Գորբանևսակայայի, Իոսիֆ Բրոդսկու հետ։ Թարգմանել է Միխայիլ Բուլգակովին («Վարպետը և Մարգարիտան»), Անդրեյ Պլատոնովին, Նադեժդա Մանդելշտամին, Վասիլ Բիկովին, Բուլատ Օկուջավային, Գեորգի Վլադիմովին, Վենեդիկտ Երոֆեևին («Մոսկվա-Պետուշկի»), Իոսիֆ Բրոդսկուն։

## Անջեյ Դրավիչը հայերեն
* Աշտարակցի Գևորգը, թաքնված հարստություններ որոնողը։ «Գրական թերթ», 1965, № 2: (Գևորգ Էմինի մասին)։

## Ծանոթագրություններ

Կատեգորիա:Լեհ արձակագիրներ
Կատեգորիա:Լեհ գրականագետներ
Կատեգորիա:Վարշավայի համալսարանի շրջանավարտներ
Կատեգորիա:Լեհ թարգմանիչներ
Կոմսոմոլսկի ճեմուղի (Տագանրոգ)

**Կոմսոմոլսկի ճեմուղի** (), ճեմուղի Ռուսաստանի Դաշնության Ռոստովի մարզի Տագանրոգ քաղաքի պատմական մասում։

## Աշխարհագրություն
ձախից|մինի|400x400փքս|<small>Տագանրոգի նավահանգստի համայնապատկեր։ Տեսք Կոմսոմոլսկի ճեմուղու կողմից</small>
Կոմսոմոլսկի ճեմուղին գտնվում է Տագանի Ռոգ հրվանդանի ամենածայրին, Տագանրոգի ծովային նավահանգստի վերևում, Տագանրոգի պատմական մասում՝ Շևչենկոյի և Հունական փողոցների միջև։ Համարվում է քաղաքի ամենաոլորուն փողոցը։

Կոմսոմոլսկի ճեմուղու երկարությունը 775 մ է։ Շինությունների համարակալումը սկսվում է Շևչենկոյի փողոցից։

Կոմսոմոլսկի ճեմուղուց դեպի Տագանրոգի նավաշինական գործարան և ծովային նավահանգիստ տանում է Ծովային սանդուղքը, որը 1967 թվականին կառուցվել է ճարտարապետ Աշոտ Մեժլումյանի նախագծով։

## Պատմություն
Կոմսոմոլսկի ճեմուղու նախկին անվանումը եղել է Վորոնցովի փողոց։

## Հուշարձաններ
* Պետրոս I-ի հուշարձան
* Խորհրդային կուսակցական աշխատողների հուշարձան
* Կոմսոմոլսկի ճեմուղի, 43 հասցեում է գտնվում Ֆ. Պ. Պոկրովսկու տունը։ Նա Տագանրոգ է եկել 1865 թվականին Կիևից, որտեղ դասավանդել էր հոգևոր ճոմարանում։ Գալով Տագանրոգ` նա նշանակվեց օրենքի ուսուցիչ արական գիմնազիայում և շուտով մեծ ճանաչում ձեռք բերեց քաղաքում, հատկապես աշակերտների և նրանց ծնողների շրջանում։ Պոկրովսկին դասավանդել է նաև ապագա մեծ գրող Անտոն Չեխովին, որին կոչում էր Անտոշա Չեխոնտե։ Հենց այդ անունով էլ հետագայում մուտք գործեց գրականություն Անտոն Չեխովը։

## Ծանոթագրություններ

Կատեգորիա:Տագանրոգի փողոցներ
Պիոս I (Հռոմի պապ)

**Պիոս I** (, ), Հռոմի պապ 140-154 թվականներին ըստ Annuario Pontificio գրքի։ Նրա պապությունը թվագրվում է նաև 142 կամ 146-157 կամ 161 թվականներին

## Վաղ տարիներ
Համարվում է, որ Պիոսը ծնվել է հյուսիսային Իտալիայի Աքվիլեա քաղաքում, 1-ին դարում։ Նրա հայրը՝ Ռուֆինուսը իտալացի է եղել, որն ըստ «Liber Pontificalis» գրքի նաև եղել է բնիկ աքվիլեացի։

Ըստ 2-րդ դարի «Մուրատորյան Կանոնի» և «Catalogus Liberianus» մանրանկարների նա եղել է Հերմասի եղբայրը։ Հերմասը համարվում է «Հովիվը» երկի հեղինակը։

Վերջինս իրեն համարում էր նախկին ստրուկ։ Սա եզրահանգում է նրան, որ Հերմասն ու Պիոսը եղել են ազատ արձակված ստրուկներ։ Այնուամենայնիվ այն, որ Հերմասը իրեն ստրուկ էր անվանում, կարող էր նաև նշանակել, որ նա պատկանում էր ցածր պլեբեյական տոհմին։

## Հայրապետություն
Ըստ կաթոլիկյան ավանդույթի սուրբ Պիոս I Պապը ղեկավարել է եկեղեցին 2-րդ դարի կեսին Անտոնինոս Պիոս և Մարկոս Ավրելիոս կայսրերի կառավարման ժամանակ։ Նա համարվում է Պետրոս առաքյալի 9-րդ հետնորդը։ Նա հրամանագրել է, որ Զատիկը պետք է պահվի միայն կիրակի օրը։ Չնայած նրան, որ պատվիրանը հրապարակվել է Liber Pontificalis գրքում, սակայն մինչև 6-րդ դարը այդ պատվիրանը մնացել է անկատար։ Նաև համարվում է, որ Պիոս I կառուցել է Հռոմի ամենահին եկեղեցիներից մեկը՝ Սանտա Պուդենցիանան։

Հուստինոս Փիլիսոփա նահատակը քրիստոնեական վարդապետություն էր սովորեցնում Հռոմում տեսականորեն Պիոս I հայրապետության ընթացքում, սակայն նրա նահատակությունը ցույց է տալիս, որ այդ ժամանակ Հռոմի Պապ  չի եղել։ Հերետիկոսներ Վալենտինուսը, Կերդոնն ու Մարկիոնը այդ ժամանակահատվածում այցելել են Հռոմ։ Կաթոլիկ ջատագովները տեսնում են սա որպես Հռոմեական Աթոռի գերակայության փաստարկ 2-րդ դարի ընթացքում Պիոս I հակադրվելով Վալենտինյաններին և գնոստիկներին, նրանց արտաքսում է։

Կա որոշակի ենթադրություն, որ նա եղել է Հռոմի նահատակներից։ Ենթադրություն, որը հանդիպում է «Breviarium Romanum» գրքի վաղ հրատարակություններում։ Գլխավոր հռոմեական օրացույցի 1969 թվականի ուսումնասիրությունները վկայում են, որ հիմքեր չկան ենթադրելու, որ նա եղել է նահատակ, և ըստ այդմ «Martyrologium Romanum» գրքում Պիոս I ներառված չէ։

## Հիշատակություն
Պիոս I օրը նշվում է հուլիսի 11-ին։ Քրիստոնեական օրացույցով այն նշվում է որպես նահատակի հիշատակության օր։ 1955 և 1960 թվականների գլխավոր հռոմեական օրացույցով տոնի խորհուրդը դարձել է «Հիշատակության օր»։ Չնայած նրան, որ այն այլեւս նշված չէ գլխավոր հռոմեական օրացույցի մեջ, Սուրբ Պիոսի օրը նշվում է ամենուր որպես հիշատակության տոն, քան դեռ որևէ այլ տոն չի նշանակվել այդ օրը։

## Տես նաև
* Հռոմի պապերի ու հակապապերի ցանկ

## Ծանոթագրություններ

## Աղբյուրներ
* This article incorporates text from a publication now in the public domain: Herbermann, Charles, ed. (1913). "Pope St. Pius I". Catholic Encyclopedia. New York: Robert Appleton.
* "Lives of the Saints, For Every Day of the Year," edited by Rev. Hugo Hoever, S.O.Cist., Ph.D., New York: Catholic Book Publishing Co., 1955, pp 511
17-րդ բանակային կորպուս (Ռուսական կայսրություն)

**17-րդ բանակային կորպուս (Ռուսական կայսրություն)** (), ռուսական բանակի կորպուս։ Կազմավորվել է 1888 թվականին։ 1914 թվականի օգոստոսի 5-ից կորպուսը գտնվում է Հարավարևմտյան ռազմաճակատի 5-րդ բանակի կազմում։

## Կազմ
Մինչև պատերազմի սկսվելը մտել է Մոսկովյան ռազմական օկրուգի մեջ։ 
Կազմը 18.07.1914թ-ի դրությամբ` 
* 3-րդ հետևակային դիվիզիա    
** 1-ին բրիգադա   
*** 9-րդ հետևակային Ինգերմանլանդսկյան գունդ  
*** 10-9-րդ հետևակային Նովոինգերմանլանդսկյան գունդ 
** 2-րդ բրիգադա  
*** 11-րդ հետևակային Պսկովյան գունդ    
*** 12- րդ հետևակային Վելիկոլուցկյան գունդ 
** 3-րդ  հրետանային բրիգադա  
* 35-րդ հետևակային դիվիզիա  
** 1-ին բրիգադա  
*** 137-րդ հետևակային Նեժինյան գունդ 
*** 138- րդ հետևակային Բոլխովյան գունդ 
** 2-րդ բրիգադա  
*** 139- րդ հետևակային Մորոշանյան գունդ 
*** 140- րդ հետևակային Զարայյան գունդ  
** 35-րդ հրետանային բրիգադա  
* 17-րդ հրասանդա –հրետանային դիվիզիոն  
* 3-րդ ծանր հրետանային դիվիզիոն    
* 17-րդ  սակրավորական գումարտակ

*Ծանոթություն*` պատերազմի սկզբում կորպուսին միացավ 61-րդ հետևակային դիվիզիան  (241-րդ Սելդեցկի, 242-րդ Լուկովսկի,  243-րդ Խոլմսկի,  244-րդ Կրասնոստավսկի հետևակային գնդերը)

## Հրամանատարներ
* 08.11.1888 - 28.11.1892 - Գեներալ-լեյտենանտ (30.08.1892` հետևազորի գեներալ) Զալեսով Նիկոլայ Գավրիլովիչ  
* 20.12.1892 - 14.07.1899 - Գեներալ-լեյտենանտ (06.12.1898` հեծելազորի գեներալ) Լեոնով Ստեպան Ստեպանովիչ   
* 14.07.1899 - 04.11.1905 - Գեներալ-լեյտենանտ (06.12.1901` հեծելազորի գեներալ) բարոն Բիլդերլինգ Ալեքսանդր Ալեքսանդրովիչ  
* 12.02.1906 թվականից - Գեներալ-լեյտենանտ  Վոլկով Վլադիմիր Սերգեևիչ  (ժամանակավոր հրամանատար  )
* 24.04.1906 - 03.04.1909 - Գեներալ-լեյտենանտ (06.12.1907` հետևազորի գեներալ) Գլազով Վլադիմիր Գավրիլովիչ  
* 15.04.1909 - 02.04.1917 - Գեներալ-լեյտենանտ (06.12.1910` հետևազորի գեներալ) Յակովլև Պյոտր Պետրովիչ  
* 02.04.1917 - 28.07.1917 - Գեներալ-լեյտենանտ Օգորոդնիկով Ֆյոդր  Եվլամպիևիչ 
* 28.07.1917 - хх.02.1918 - Գեներալ-մայոր (23.08.1917` գեներալ լեյտենանտ)  Շիլլինգ Նիկոլայ Նիկոլաևիչ

## Ծանոթագրություններ

## Արտաքին հղումներ
* Русская армия в Великой войне: Картотека формирований
* К. А. Залесский. Первая мировая война. Правители и военачальники. Биографический энциклопедический словарь. 2000
* Военный энциклопедический словарь. М., Военное издательство, 1984. Галицийская битва 1914, с. 178; Галич-Львовская операция 1914, с. 178; Люблин-Холмская операция, с. 411; Юго-Западный фронт 1914-1917, с. 838; 
* Зайончковский A.M. Первая мировая война - СПб.: Полигон, 2002.
*  Сайт Web creation. Битвы во время Галицийской операции. 5-я русская армия (25-й, 19-й, 5-й, 17-й корпуса)

Կատեգորիա:Ռազմական կորպուսներ
Դոդեկը ռազմաճակատում (ֆիլմ, 1936)

**«Դոդեկը ռազմաճակատում»** (), լեհական արտադրության սև-սպիտակ գեղարվեստական կինոկատակերգություն, որի ռեժիսորն է Միխայիլ Վաշինսկին։ Ֆիլմը նկարահանվել է 1936 թվականին։ ֆիլմի գործողությունները տեղի են ունենում Առաջին համաշխարհային պատերազմի տարիներին։

## Սյուժե
1916 թվական, Առաջին համաշխարհային պատերազմ։ Դոդեկ Վենձոնկան ավստրո-հունգարական բանակի զինվոր է։ Երիտասարդը նախկին առաջնակարգ ֆուտբոլիստ է Լեհաստանից։ Մարտերի միջև տեղի ունեցած ընդմիջման ժամանակ Դոդեկը հանկարծ քուն է մտնում՝ վրան շինել քաշած, որը պատկանում էր ռուսական բանակի սպա-բժշկին։ Անսպասելիորեն նրան հայտնաբերում են ռուսական բանակի հետախուզական ջոկատի զինվորները և իրենց զինվորի տեղն են դնում։

Հանգամանքների զարմանալի զուգադիպությամբ Դոդեկ Վենձենկային տեղավորում են ռուս զինվորների շարքերը։

Դոդեկը, ով հիանալի տիրապետում էր ռուսաց լեզվին, իր նոր հրամանատարներին քթից բռնած ման էր ածում։ Բացի այդ, Դոդեկը հաջողությամբ բուժում է բազմաթիվ հիվանդ և վիրավոր զինվորների։ Ֆիլմի ընթացքում երիտասարդի հետ գլխապտույտ արկածներ են տեղի ունենում։ Սակայն նրա անդորր կյանքը երկար շարունակվել չի կարող...

## Դերերում

## Ծանոթագրություններ

## Արտաքին հղումներ
* 
* Dodek na froncie

Կատեգորիա:1936 ֆիլմեր
Կատեգորիա:Լեհական ռազմական ֆիլմեր
Կատեգորիա:Լեհերեն ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմեր Առաջին համաշխարհային պատերազմի մասին
Ժակ Դըլիլ

**Ժակ Դըլիլ** (, ), ֆրանսիացի բանաստեղծ, թարգմանիչ, կլասիցիզմի ուշ շրջանի ներկայացուցիչ։

Ժակ Դըլիլը եղել է լատիներենի ուսուցիչ, ապա պրոֆեսոր Կոլեժ դը Ֆրանսում։ Գրականություն է մուտք գործել փոքրիկ դիդակտիկ բանաստեղծություններով։ 1769 թվականին լույս է տեսնում նրա հիմնական աշխատանքը՝ Վիրգիլիոսի «Գեորգիկների» թարգմանությունը, ինչը Վոլտերը խանդավառությամբ ընդունեց։ Շուտով Ժակ Դըլիլը դառնում է Ֆրանսիական ակադեմիայի անդամ։

Ֆրանսիական հեղափոխության ժամանակ Դըլիլը ստիպված հեռանում է Անգլիա, որտեղ մնում է մինչև 1802 թվականը։ Վերադառնալով Փարիզ՝ նա վերականգնում է իր պրոֆեսորի դիրքերը։ Նրա հուղարկավությունը վերածվել է համազգային սգի։

Դըլիլի ամենահայտնի ստեղծագործություններն են՝ «Les jardins, ou l’art d’embellir les paysages» (1782), «L’Homme des champs ou les Géorgiques françaises» (1800) в «Dithyrambe sur l’immortalité de l'âme».

## Ժակ Դըլիլը հայերեն
* Անմահութիւն հոգւոյ (պոեմ)։ «Բազմավէպ», 1851, թիվ 7, էջ 106-110։ Թարգմ.՝ ֆրանսերենից գրաբար։

## Գրականություն
* Յակովբ Տըլիլ (բանասիրական տեղեկութիւն)։ «Բազմավէպ», 1851, թիվ 7, էջ 103-105։

## Ծանոթագրություններ

Կատեգորիա:Ֆրանսիացի բանաստեղծներ
Կատեգորիա:Ֆրանսիացի թարգմանիչներ
Կատեգորիա:Պեր Լաշեզ գերեզմանատանը թաղվածներ
Կատեգորիա:Ֆրանսիական ակադեմիայի անդամներ
Կատեգորիա:Ֆրանսիացի լեզվաբաններ
Կատեգորիա:Ֆրանսիացի գրողներ
Տիեզերանավերի գերեզման

**Տիեզերանավերի գերեզման** (), նավագնացության համար փակ տարածքի տարածված անվանում, որտեղ թողնում են գործածությունից դուրս եկած տիեզերական սարքավորումների մնացորդները։ Գտնվում է Խաղաղ օվկիանոսի հարավային մասում` 4 կմ խորության վրա։ Տարածքը Ծննդյան կղզուց () զգալիորեն հարավ է գտնվում, նորզելանդական Վելինգտոն քաղաքից 3.900 կմ հեռավորության վրա։

Տիեզերական սարքավորումների մեծ մասը մթնոլորտի խիտ շերտերում ամբողջովին այրվում է, իսկ նրանց մի մասը, որ չի այրվում մթնոլորտում, շարքից դուրս գալուց հետո հայտնվում է հենց այս տարածքում։ Ջրասույզ լինելու ենթակա են իրենց ռեսուրսները սպառած ուղեծրային կայանները և բեռնատար տիեզերանավերը, որոնք բարձված են տարբեր տեսակի աղբով, տիեզերական արշավախմբերի կենսագործունեության արդյունքում հավաքված թափոններով։ Որպես կանոն, ջրի մակերևույթ են դուրս գալիս միայն սարքավորումների դժվարահալ մասերը։

Այս տարածքը մասնավորապես օգտագործում է Թռիչքների ղեկավարման ռուսական կենտրոնը տիեզերական «Պրոգրես» բեռնատարները խորտակելու համար։ Այս տարածքում են 2001 թվականին թաղվել «Միր» տիեզերակայանի մնացորդները։ «Գերեզմանոցի» պատմության մեջ գրանցվել է երկու արտակարգ պատահար. 1979 թվականին ամերիկյան «Սքայլեբ» կայանի մնացորդներն ընկել են Ավստրալիայի արևմտյան հատվածի վրա, իսկ 1991 թվականին խորհրդային «Սալյուտ-7» կայանի մնացորդները` մասամբ ընկել են Արգենտինայի, Ճապոնիայի և Ֆիջի կղզիների տարածք։ Երկու պատահարների դեպքում էլ զոհեր ու ավերածություններ չեն եղել։ 2001 թվականի մարտին «Միր» ուղեծրակայանի խորտակման ժամանակ Ավստրալիայի, Ճապոնիայի և Ֆիջի կղզիների իշխանությունները բնակիչներին կոչ են արել մնալ փակ տարածքներում։

Ամեն տարի օվկիանոսյան գերեզմանոցում իրենց վերջին հանգրվանն են գտնում տիեզերական տասնյակ սարքավորումներ։ ՌԴ Թռիչքների ղեկավարման կենտրոնի ներկայացուցիչների հավաստմամբ «տիեզերական աղբի վերացման ընդունված պրակտիկան Երկիր մոլորակի բնապահպանությանը վնաս չի հասցնում»։

Տարածքն ամբողջովին փակ է նավագնացության համար։

## Ծանոթագրություններ

## Աղբյուրներ

* NZ spacecraft cemetery gets another skip from orbit
* Russian spacecraft to crash off Christmas Island
* Космический грузовик «Прогресс М-62» прекратил своё существование 

## Տես նաև
* Նեմո կետ

Կատեգորիա:Խաղաղ օվկիանոս
Կուրդ Յուրգենս

**Կուրդ Յուրգենս** (, ), գերմանոֆրանսիական ծագմամբ ավստրիացի դերասան։

## Կենսագրություն
Կուրդ Յուրգենսը իր կարիերան սկսել է որպես լրահաղորդ։ Դերասան Յուրգենսին բացահայտել է ավստրիացի ռեժիսոր Վիլլի Ֆորստը։ Կինոյում իր առաջին ելույթից հետո նա շարունակում է խաղալ թատրոնում` Բեռլինում և Վիենայում։ Յուրգենսին ճանաչում բերեց Հելմուտ Կոյտների «Սատանայի գեներալը» (1955) ֆիլմում գլխավոր հերոսի դերը, որի շնորհիվ նա 1955 թվականին Վենեցիայի կինոփառատոնում  ճանաչվեց լավագույն դերասան։ Այս ֆիլմից հետո նա մի շարք առաջարկներ ստացավ Ֆրանսիայից և Հոլիվուդից։

## Ընտրյալ ֆիլմագրություն
* 1955: Սատանայի գեներալը (ֆիլմ) / *Des Teufels General*
* 1955: Առնետներ (ֆիլմ, 1955) / *Die Ratten*
* 1955: Հերոսները հոգնել են / *Les héros sont fatigués*
* 1956: Եվ Աստված ստեղծեց կնոջը (ֆիլմ, 1956) / *Et Dieu… créa la femme*
* 1958: Երջանկության վեցերորդ կարգի իջևանատուն (ֆիլմ, 1958)*The Inn of the Sixth Happiness* 
* 1959: Կատյա` չթագադրված թագուհի / *Katia*
* 1961: Միխայիլ Ստրոգովի տրիումֆը/ Le triomphe de Michel Strogoff
* 1962: Ամենաերկար օրը / *The Longest Day*
* 1963: Ամրոց Շվեդիայում (ֆիլմ) / *Chateau En Suede*
* 1965: Ծաղկեպսակ մարգարիտաներով (ֆիլմ) / *Das Liebeskarussell*
* 1969: Ճակատամարտ Ներետվայի վրա (ֆիլմ) / *Битка на Неретви*
* 1970: Մեֆիստոֆելյան վալս (ֆիլմ) / *The Mephisto Waltz*
* 1973: Սարսափի դամբարան / *The Vault of Horror *
* 1974: Դաժան պայքար փափուկ անկողնու վրա / *Soft Bed Hard Battles*
* 1977: Լրտեսը, որն ինձ սիրում էր / *The Spy Who Loved Me*
* 1978: Հրաշալի Ժիգոլոն, աղքատ Ժիգոլոն / *Schöner Gigolo, armer Gigolo*
* 1980: Թեհրան-43 / *Teheran-43* — *փաստաբան Լեգրեն*

## Ծանոթագրություններ

## Արտաքին հղումներ
* 
* Curd Jürgens Estate 

Կատեգորիա:Ավստրիացի դերասաններ
Կատեգորիա:Գերմանացի դերասաններ
Կատեգորիա:Ավստրիացի կինոռեժիսորներ
Կատեգորիա:Թատրոնի դերասաններ
Կատեգորիա:Ավստրիացի կինոդերասաններ
Կատեգորիա:Հնչյունավորողներ
Կատեգորիա:Հեռուստատեսային դերասաններ
Կատեգորիա:Ավստրիացի ռեժիսորներ
Կատեգորիա:Անձինք նամականիշերի վրա
VII դարի Կարմրավոր եկեղեցին։ Աշտարակ (նկար)

**«VII դարի Կարմրավոր եկեղեցին։ Աշտարակ»**, հայ մեծ նկարիչ Մարտիրոս Սարյանի 1956 թվականին ստեղծած կտավը, որն ընդգրկված է Սարյան ընտանիքի հավաքածուում և ներկայացվում է Սարյանի տուն-թանգարանում։ Սարյանը կտավը վրձնել է յոթանասունվեց տարեկանում։

## Նկարագրություն
«VII դարի Կարմրավոր եկեղեցին։ Աշտարակ» կտավը Սարյանը նկարել է հինավուրց եկեղեցու առջև նստած` մեկ սեանսում։ 
Եկեղեցու հետևում` մի փոքր ձախ, երևում է Արագածը։ Իրականում լեռն այդտեղ չէ։ Երբ դեմքով կանգնում ես դեպի եկեղեցու մուտքը, Արագածը գտնվում է մոտավորապես կանգնողի ետևում։ Երբ Սարյանին հարցնում են այդ մասին, նա պատասխանում է.

Բնանկարի առանցքը ճարտարապետական կոթողն է, որը գտնվում է կտավի աջ կողմում։ Ամենալուսավոր կետը եկեղեցի մտնող կնոջ սպիտակ գլխաշորն է։ Կնոջ շարժումը կարծես հրավիրում է դիտելու կոթողի գեղեցկությունը։ Ճակատային թեք կառնիզի շարունակությունն են կազմում դեպի ձախ-վերև բարձրացող լեռնագծերը, որոնք ավարտվում են Արագածի գագաթով։ Լեռն այս կողմ բերելով` նկարիչը շեշտել է լեռան և ճարտարապետական ձևերի ընդհանրությունը, կապը։

Կտավի ձախ մասում` գունային մեղմ, սահուն տարածության մեջ պատկերված է սայլ ու երկու եզներ, որոնց դեպի եկեղեցին ուղղված դիրքերը դիտողին ստիպում են կրկին վերադառնալ կնոջ շարժմանը։

Կոմպոզիցիայի կառուցվածքը, գունային լուծումը (բնությունն ու եկեղեցին պատկերված են նույն գույներով) մարդուն, ստեղծագործությանն ու բնությանը ներկայացնում են միաձույլ։

## Ծանոթագրություններ

Կատեգորիա:1956 նկարներ
Կատեգորիա:Հայկական կերպարվեստ
Կատեգորիա:Մարտիրոս Սարյանի նկարներ
Կատեգորիա:Մարտիրոս Սարյանի տուն-թանգարանի նկարներ
Ինքնադիմանկար (Սարյան, 1942)

**«Ինքնադիմանկար»**, հայ մեծ նկարիչ Մարտիրոս Սարյանի 1942 թվականին ստեղծած ինքնադիմանկարը։ Կտավը գտնվում է Հայաստանի ազգային պատկերասրահում։

## Նկարագրություն
Հայրենական մեծ պատերազմի ամենածանր օրերին, 1942 թվականին Սարյանը ստեղծում է իր նշանավոր ինքնանկարներից մեկը։ Լուրջ դեմք, դիտողին ուղղված հատու հայացք, վրձինը բարձրացրած ձեռքի կամքով լի շարժում, գունային կառուցվածքի զուսպ հստակություն, ձևերի ամրություն, որոնց շնորհիվ դրսևորվում Է արվեստագետի նպատակադրումը, նկարիչ-քաղաքացու կերպարի գեղարվեստական բացահայտումը։

## Տվյալներ
* «Ինքադիմանկար», 1942, կտավ, յուղաներկ, 100x73 սմ։ Հայաստանի ազգային պատկերասրահ

## Նամականիշ
2005 թվականին՝ Մարտիրոս Սարյանի ծննդյան 125-ամյակին, թողարկվել է «Ինքնադիմանկարը» պատկերող նամականիշ (դիզայներներ՝ Ալբերտ Քեչյան, Էդուրադ Կուրղինյան, Կարապետ Աբրահամյան)։

## Ծանոթագրություններ

## Արտաքին հղումներ
* [Կյանքն ինքնանկարներում, Մ. Մ. Ղազարյան (Մարտիրոս Սարյանի ծննդյան 100-ամյակի առթիվ)](http://hpj.asj-oa.am/3260/1/1980-1(77).pdf)

Կատեգորիա:1942 նկարներ
Կատեգորիա:Հայաստանի ազգային պատկերասրահի նկարներ
Կատեգորիա:Հայկական կերպարվեստ
Կատեգորիա:Մարտիրոս Սարյանի նկարներ
Հայրապետ Բուռնազյան

**Հայրապետ Բուռնազյան** (XIX-XX դդ., Անդրկովկաս), հայ լրագրող։

Թղթակցել է «Խոսք»-ին։ Օգտագործել է *Սերմնացան* ծածկանունը։

## Մատենագիտություն
### Մամուլ
* Խոսք (Երևան), 1919, № 2:

## Ծանոթագրություններ

Կատեգորիա:Հայ լրագրողներ
Կատեգորիա:Գրական կեղծանուններով հայտնի հեղինակներ
Նահապետի աշունը

**Նահապետի աշունը** () Գաբրիել Գարսիա Մարկեսի վեպը, գրված 1975 թվականին։

Վեպը գրվել է անփոխարինելի բռնապետի նախատիպով, որն իշխանությունում էր ավելի քան 100 տարի, վեպում կան որոշ իրական կերպարներ, Լատինական Ամերիկայի ղեկավարներից՝ Խուան Վիսենտե Գոմես (Վենեսուելա), Խերարդո Մաչադո և Ֆուլխենսիո Բատիստա (Կուբա), Պրոֆիրիո Դիաս (Մեքսիկա), Գասպար Ֆրանսիա (Պարագվայ) և ուրիշներ։ Գարսիա Մարկեսի խոսքերով, նա փոփոխել է այն տասնհինգ անգամ, որը առաջին անգամ չի հաջողվել վաճառել։ Գիրքը չէին գնել, և ընթերցողին էլ թվում էր, որ դա այնքան էլ նման չէ «Հարյուր տարվա մենությանը»։

## Պատմությունը

Վեպը գրոտեսկային ձևով պատմում է նահապետի կյանքի մասին՝ Լատինական Ամերիկայի բռնապետ նախագահի, որն, ըստ էության, բոլոր գոյություն ունեցող իրական բռնակալների ընդհանրացված կերպար է։ Ըստ հեղինակի, հերոսը մարմնավորում է իշխանության գաղափարը, միևնույն ժամանակ նա նկարագրված է մի շատ անհեթեթ ձևով։ Նախագահի կենսագրության իրական փաստերը հասցվում են նվազագույնի։ Մենք միայն գիտենք, որ նա ծնվել է 19-րդ դարի առաջին կեսերին, կրում է Սակարիաս անունը, նրա մայրը՝ Բենդիսոն Ալվարադոն։ Նրան նախագահ են դարձրել անգլիացի նավաստիները։ Մահվան ամսաթիվը նույնպես անհայտ է։

Նախագահի կյանքի պատմությունը բաղկացած է բազմաթիվ բամբասանքներից, պատմություններց, լեգենդներից, որոնք, իբրև տեղի են ունեցել նրա հետ։ Բայց հեղինակը հաճախ հակադրվում է այս տեղեկությունները միմյանց հետ, և ակնհայտ է, որ նա ինքն էլ չգիտի, թե ինչն է ճշմարիտ, և ինչը հորինվածք։

## Ակնարկներ
Գարսիա Մարկեսը ծաղրում է երիտասարդ ժառանգ բռնապետերի բարձր դասային կոչում շնորհելու պրակտիկան և նրանց ընտանիքների ու մտերիմ ընկերների ծախսերը։ Վախեցնող ճշգրիտ դիմանկարը հետախուզության տնօրենի, որը մոտակա ժամանակներում ղեկավարում է յուրաքանչյուր քայլը, և կառուցում է ահաբեկչության և քաղաքական հալածանքնեի պլանը։ Այս վերջինը մեկն է առավել համոզիչ նկարներից։ «Խորհրդատուները» հաճախ նշել կոռուպցիայի և ճնշումների տակ հայտնված որոշ առավել նշանավոր լատինամերիկյան բռնապետությունների մասինի։ Տրոխիլոյի Դոմինիկյան Հանրապետությունը անց է կացրել մի քանի տասնյակ սպանություններ և ահաբեկչություններ Դոմինիկյան գերիների նկատմամբ գլխավոր հետախուզության ղեկավար Ջոնի Աբբես Գարսիայի գլխավորությամբ։

## Հռչակ
Ըստ հետազոտության, «Նահապետի աշունը» իսպանալեզու գիրքը ամենավաճառվածն է Իսպանիայում 1975 թվականին։

## Ծանոթագրություններ

## Արտաքին հղումներ
* Նահապետի աշունը

Կատեգորիա:Գաբրիել Գարսիա Մարկեսի ստեղծագործություններ
Կատեգորիա:1975 վեպեր
Կատեգորիա:Վեպեր, որոնց հիման վրա ստեղծվել են օպերաներ
Քանակական թվականներ

մինի|338x338փքս|Թվական անուն
***Առարկաների քանակ ցույց տվող թվականները կոչվում են  քանակական թվականներ:***

Քանակական թվականները լինում են՝
* բացարձակ
* կոտորակային
* բաշխական

## Բացարձակ թվականներ

***Բացարձակ են կոչվում այն քանակական թվականները, որոնք ցույց են տալիս առարկաների կոնկրետ թիվը, քանակը ամբողջ թվերով։
***

Բացարձակ թվականներ են՝ **միավորները**, **տասնավորները**, **հարյուրավորները** և բոլոր ավելի բարձր թվերը։
Հայերենի բացարձակ թվականներից բոլոր **միավորները**, **տասը** և **քսան**  տասնավորները, **հարյուր**-ը, **հազար**-ը, **միլիոն**-ը, **միլիարդ**-ը կազմությամբ **պարզ թվականներ են**, որովհետև կազմված են մեկ արմատից։
**Երեսուն, քառասուն, հիսուն, վաթսուն, յոթանասուն, ութսուն, իննսուն** թվականները **ածանցավոր** են, որովհետև կազմված են **սուն** ածանցով։
Մեկից ավելի արմատներով և **սուն** ածանցով կազմված թվականները **բարդածանցավոր** են՝ **վաթսունչորս**, **հարյուր երեսունմեկ** և այլն։
Բարդ և բարդածանցավոր թվականներն իրենց կազմությամբ **կցական** կամ **հարադիր** բարդություններ են։
**Կցական բարդություններ** են այն բոլոր թվականները, որոնք կազմված են **տասնավորից ու միավորի**ց՝ 11-ից մինչև 99-ը։ Այս թվականների բաղադրիչները գրվում են միասին։
**Հարադիր բարդություններ են**  100-ից բարձր բոլոր թվականները, 100,1000  և ավելի բարձր թիվ ցույց տվող թվականների բաղադրիչները գրվում են առանձին՝ չորս հազար, հարյուր քսանվեց։
 
Բոլոր բացարձակ թվականները կարող են գրվել **արաբական թվանշաններով՝ ( 1,2,3... և այլն):**

## Կոտորակային թվականներ

***Կոտորակային կոչվում են այն թվականները, որոնք ցույց են տալիս միավորի մեկ կամ մի քանի հավասար մասերից կազմված թվեր։
***

*Օրինակ*
Օտարազգիները կազմում են այդ քաղաքի բնակչության մեկ երրորդ մասը։

Կոտորակային թվականները հարադիր բարդություններ են, որոնց առաջին բաղադրիչը՝ համարիչը, բացարձակ թվական է, իսկ երկրորդ բաղադրիչը՝ հայտարարը, կազմվում է **րորդ**, **երրորդ** ածանցներով։ Կոտորակային թվականները գրվում են առանձին։

## Բաշխական թվականներ

***Բաշխական են կոչվում այն քանակական թվականները, որոնք ցույց են տալիս առարկաների բաշխումը որոշակի թվային քանակով:***

Բաշխական թվականները կազմվում են երկու ձևով՝
# բացարձակ թվականին ավելացնելով ական վերջածանցը, ինչպես՝ երկուական, քսանական, հարյուրական։ Այս թվականները թվանշաններով գրելիս թվանշանից հետո դրվում է գծիկ, ապա` ական ածանցը՝  2-ական ,  20 -ական, 100-ական։
# բացարձակ թվականի կրկնությամբ, ինչպես՝ երկու-երկու, քսան-քսան, հարյուր-հարյուր։

## Աղբյուրներ
http://www.imdproc.am/p/hayoc-lezu/7-dasaran/tvakan-9901/tvakani-tesakner-9902/re-a
Սերգեյ Բիրյուկով

**Սերգեյ Բիրյուկով** (, ), ռուս բանաստեղծ, գրականագետ, մշակութաբանության դոկտոր (2007), միջազգային և համառուսաստանյան գրական մրցանակների դափնեկիր։

Ավարտել է Տամբովի մանկավարժական ինստիտուտի բանասիրության ֆակուլտետը։ Հրատարակման է պատրաստել 19-րդ և 20-րդ դարերի ռուս մի շարք պոետների ստեղծագործությունների ընտրանին։ Թարգմանվել է մոտ 20 լեզուներով։ Բիրյուկովը Տամբովի համալսարանում ժամանակին դասախոսություն է կարդացել Պարույր Սևակի պոեզիայի մասին։

1998-ից ընտանյոք ապրում է Գերմանիայի Հալլե քաղաքում, դասավանդում տեղի «Մարտին Լյութեր» համալսարանում։

## Սերգեյ Բիրյուկովը հայերեն
* Կոնցեպտուալ; Սկյութները; Դինոզավրերի թռիչքը; Մագրիտտի տանը; Նոր փաստեր Պետրարկայի և Լաուրայի մասին; Գիյոմ Ապոլիներ; Անտիկ սյուժե; Խլեբնիկովի թանգարանը; Ժամացույցը; Նոտայով։ Արդի ռուսական վերլիբռ, Ստեփանակերտ, «Ոգի-Նաիրի», 2015, էջ 63-75։ Թարգմ.՝ Շանթ Մկրտչյան։

## Ծանոթագրություններ

Կատեգորիա:Ռուս բանաստեղծներ
Կատեգորիա:Ռուս գրականագետներ
Կատեգորիա:Ռուս մշակութաբաններ
Կատեգորիա:20-րդ դարի բանաստեղծներ
Կատեգորիա:Ռուս խմբագիրներ
Կատեգորիա:Խորհրդային բանաստեղծներ
Կատեգորիա:20-րդ դարի խմբագիրներ
Կատեգորիա:Բանասիրական գիտությունների թեկնածուներ
Կատեգորիա:Ռուս մանկավարժներ
Կատեգորիա:Տամբովի պետական համալսարանի շրջանավարտներ
Կատեգորիա:Բանաստեղծներ այբբենական կարգով
Կատեգորիա:Խորհրդային գրականագետներ
Սատանայի պոզերին

**«Սատանայի պոզերին»** (), ամերիկյան Գերբնական հեռուստասերիալի երրորդ եթերաշրջանի տասնվեցերորդ սերիան։

Սերիայի անվանումը հղում է դեպի Օզզի Օսբորնի No Rest for the Wicked ալբոմը։

## Դերերում
* Ջարեդ Պադալեկի — *[[Գերբնականը հեռուստասերիալի կերպարների ցանկ#Սեմ Վինչեստեր|Սեմ Վինչեստեր]]*
* Ջենսեն Էքլզ — *[[Գերբնականը հեռուստասերիալի կերպարների ցանկ#Դին Վինչեստեր|Դին Վինչեստեր]]*
* Կետի Քեսսիդի — *Ռուբի*/*Լիլիտ*
* Ջիմ Բիվեր — *Բոբբի Սինգեր*
* Սիերրա Մակկորմիկ — *Զոյա Ֆրեմոնտ*/*Լիլիտ*
* Ջորջ Կոյ — *Պետ*
* Ջոնաթան Պոթս — *պարոն Ֆրեմոնտ*
* Աննա Գելվին — *Տիկին Ֆրեմոնտ*

## Սյուժե
Դինի մահվան ժամանակը շատ արագ է մոտենում, և նրան սկսում են տանջել հալյուցյունացիաները, որտեղ իր ետևից են ընկել դժոխքի շները, որպեսզի դժոխք տանեն։ Ընդամենը տասներեք ժամ է մնում, սակայն Սեմը հույսը չի կորցնում, և ցանկանում է փրկել եղբորը։ Նրանք Բոբբիի հետ Լիլիտին են փնտրում, որպեսզի վերացնեն համաձայնագիրը, որը կնքել Դինը նրա հետ և փրկեն նրա հոգին։ Սեմը կանչում է Ռուբիին և խնդրում է իրեն տալ այն դանակը, որով կարելի է սպանել դեմոններին։ Սակայն Ռուբին չի ցանկանում դա անել։ Նա ասում է Սեմին, որ նրա մեջ մի ուժ կա, որը կարող է ոչնչացնել Լիլիտին առանց ինչ որ զենքի. պարգև, որը նրան է տրվել դեմոնի կողմից դեռ փոքր ժամանակ։ Սակայն այդտեղ գալիս է Դինը, և խաբկանքով Լիլիտին թակարդի մեջ է գցում, նրանից վերցնելով դանակը։

Այդ ժամանակ Լիլիտը մտնումէ մի աղջկա մեջ, և պատանդ է պահում ամբողջ ընտանիքին։ Լիլիտի մոտ գնալու ճանապարհին եղբայրներին կանգնեցնում է ոստիկամը և փաստաթղթերն է պահանջում, սակայն Դինը հարձակվում է նրա վրա և սպանում է։ Պարզվում է, որ տղամարդու մեջ դեմոն էր մտել։ Բոբբին ասում է, որ Դինին քիչ ժամանակ է մնացել, դժոխքը ավելի մոտ է, և Դինը նույնպես դժոխային արարած է, այդ պատճառով կարողանում է տեսնել այն մարդկանց, որոնց մեջ դեմոններ կան։

Եղբայրները գտնում են այն տունը, որտեղ թաքնվում է Լիլիտը։ Շուտով այդտեղ է հայտնվում Ռուբին, ով կարողացել էր դուրս գալ թակարդից շատ հետաքրքիր ձևով։

Տանը եղբայրները բարձրանում են աղջկա սենյակը, որպեսզի սպանեն նրան, սակայն վերջին պահին նրանք հասկանում են, որ դեմոնը դուրս է եկել երեխայի մեջից։ Արդեն կեսգիշեր է։ Ժամանակը եկավ։ Դինի ետևից դժոխային շուն է եկել, որպեսզի նրա հոգին դժոխք տանի։ Սեմը, Դինը և Ռուբին թաքնվում են մոտակա սենյակում և դռներն ու պատուհանները գերեզմանոցի հողով են պատում։ Ռուբի խնդրում է իրեն տալ դանակը, ցանկանալով դուրս գալ այդտեղից։ Սակայն Դինը տեսնում է նրա իրական դեմքը և հասկանում է, որ դա արդեն Ռուբին չէ։ Նրա մարմնում Լիլիտն է գտնվում:Նա ձեռէով Սեմին պատով է խփում, իսկ Դինին սեղանիվրա է գցում, հետո բացում է դուռը և շներին սենյակ է թողնում։ Լիլիտը փորձում է Սեմին նույնպես սպանել, սակայն ոչինչ չի կարողանում անել, և նա լքում է մարդկային մարմինը։ Դինը մահանում է։ Նրա հոգին դժոխք է գնում։ Եթերաշրջանի վերջին հատվածը` Դինը երկաթե շղթաներով կապված է, և օգնություն է խնդրում։

## Աղբյուրներ
* Эпизод «У чёрта на рогах» на сайте TV.com 
* Кадры  из эпизода «У чёрта на рогах» на сайте Supernatural.tv 

Կատեգորիա:«Գերբնական» հեռուստասերիալի սերիաներ
Կատեգորիա:Դևերն արվեստում
Կատեգորիա:Գերբնական
Փարիզի ռազմական դպրոց

**Փարիզի ռազմական դպրոց** (), զինվորական մասնագիտացված ուսուցմամբ ուսումնական հաստատություն Ֆրանսիայում։

Տեղակայված է երկրի մայրաքաղաք Փարիզի կենտրոնում՝ Մարսի դաշտի արևելյան հատվածում, վարչականորեն՝ Փարիզի յոթերորդ շրջանում։

## Պատմություն
Ռազմական դպրոցը հիմնադրվել է Ավստրիայի ժառանգության համար մղվող պատերազմից հետո՝ 1751 թվականի հունվարի 18-ին։ Այն ստեղծվել է Ֆրանսիայի թագավոր Լուի Սիրվածի հրամանագրով, ինչպես նաև Մարքիզուհի դե Պոմպադուրի հովանավորությամբ և Ժոզեֆ Պարի Դյուվերնի ֆինսանսավորմամբ։

Դպրոցի ստեղծման նպատակը աղքատ ազնվականական ընտանիքների երեխաներին զինվորական կրթություն տալն է։ Կառույցի շենքը նախագծել է ճարտարապետ Անժ-Ժակ Գաբրիելը։ Շինարարական աշխատանքները սկսվել են 1752 թվականին, սակայն դպրոցի պաշտոնական բացումը տեղի է ունեցել միայն ութ տարի հետո՝ 1760 թվականին։

Ֆրանսիայի կայսր Նապոլեոն I Բոնապարտը ևս եղել է այս դպրոցի սանը։ Երիտասարդ հասակում Նապոլեոնն ընդունվել է Փարիզի ռազմական դպրոց, սակայն ֆինանսական դժվարությունների պատճառով մեկ տարի անց ստիպված է եղել թողնել ուսումը։

## Ռազմական հաստատություն
Ներկայումս Փարիզի ռազմական դպրոցն իրենից ներկայացնում է ռազմագիտական և գիտահետազոտական հաստատությունների համալիր։ Այստեղ գործում են ստորև նշված հիմնական հաստատությունները՝
* Ռազմական ակադեմիա
* Զինվորական դպրոցի ռազմավարական հետազոտությունների ինստիտուտ
* Առաջատար ռազմական հետազոտությունների կենտրոն
* Գլխավոր շտաբի սպայական բարձրագույն դպրոց

## Ծանոթագրություններ

## Արտաքին հղումներ
* Փարիզի ռազմական և ստրատեգիական դպրոցի պաշտոնական կայք 

Կատեգորիա:Նապոլեոնի նստավայրեր
Կատեգորիա:Ֆրանսիայի դպրոցներ
Պրշիբոր

**Պրշիբոր** (, )՝ քաղաք Չեխիայի հանրապետության Մորավասիլեզիայի երկրամասում։ 2004 թվականի տվյալներով քաղաքի բնակչությունը կազմում է 8,800 մարդ։

Այն գտնվում է Մորավիայի հյուսիս – արևելքում, շրջապատված Մորավասիլեզյան Բեսկիդներով։
մինի|ձախից|Զիգմունդ Ֆրոյդի ծննդավայրը|297x297փքս
Առաջին անգամ հիշատակվել է Օտոկար 2-րդի կոնդակում՝ 1251 թվականին։ 14-րդ դարում տարածքները անցել են Օլոմոուցի եպիսկոպոսներին։ 1589 թվականին Յան Սարկանդերը ավարտել է տեղի ծխական դպրոցը, 1694 թվականին ստեղծվել է Պիարիստների վարժարանը, որից հետո Պրշիբորը դարձավ կրթության կենտրոն։ Քաղաքը հայնտի է որպես հոգեվերլուծության հիմնադիր Զիգմունդ Ֆրոյդի (1856 թվական, մայիսի 6) ծննդավայր։ Տունը, որտեղ ծնվել է Ֆրոյդը 2006 թվականից գործում է որպես թանգարան։

## Արտաքին հղումներ
* Příbor - official website with Sigmund Freud section 
* Příbor - official website 

## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Չեխիայի քաղաքներ
Սյուզաննա Վալադոն

**Սյուզաննա Վալադոն** կամ **Սյուզան Վալանդոն** (, ծնունդով՝ **Մարի Կլեմենտին Վալադ** (*Marie-Clémentine Valade*), ), ֆրանսիացի նկարչուհի։ Առաջին կին նկարչուհին է, որը դարձել է ֆրանսիական նկարիչների միության անդամ (Գեղեցիկ արվեստների ազգային ընկերություն, 1894)։ Հայտնի է նաև որպես բնորդուհի և Մորիս Ուտրիլլոյի մայր։

## Կենսագրություն
[180 px|left|thumb|[Ինքնադիմանկար, 1898]]

Մայրը լվացարարուհի էր և ամուսնացած չէր։ Սյուզաննան մանկուց լավ նկարել է։ 15 տարեկանում դարձել է կրկեսի ակրոբատ, բայց մեկ տարի անց, վնասվածքի պատճառով թողել է կրկեսը։ Սկսել է բնորդուհի աշխատել բազմաթիվ հայտնի նկարիչների մոտ։ Նրան նկարել են Պյուվի դե Շավանը, Օգյուստ Ռենուարը, Տուլուզ Լոտրեկը, Էդգար Դեգան։ Ունեցել է սիրային կապեր նրանցից ոմանց հետ։ Նրանցից սովորել և հմտացել է նկարչական տարբեր տեխնիկաներում։ Երկար ժամանակ իր նկարները ոչ-ոքի ցույց չի տվել։ 1883 թվականին ունեցել է որդի (Մորիս Ուտրիլլո), որի հայրությունը հստակեցված չէ։ Ուտրիլլո ազգանունը տվել է տղային որդեգրող հայրը, ծննդից ութ տարի անց։

Սյուզաննայի նկարները առաջինը տեսել է Տուլուզ Լոտրեկը, իսկ հետո Դեգան բարձր է գնահատել գծի մաքրությունը և խրախուսել Սյուզաննայի նկարչական փորձերը։ Վալադոնը ի տարբերություն իր ժամանակակիցների կարողացել է կյանքի ընթացքում հասնել ճանաչման և ֆինանսական հաջողության։

## Պատկերասրահ


File:Suzanne Valadon - Portrait d'Erik Satie.jpg|*Էրիկ Սատի*, 1893, Ժամանակակից արվեստի ազգային թանգարան
File:Suzanne Valladon, Nu dédicacé à Berthe Weill, 1895.jpg|*Մերկը (նվիրվում է Բերտա Բեյլին)*, 1895, Բերտա Բեյլի արխիվ
File:ValadonSuzanne TheBath.jpg|*Վաննա*, 1908, Գրենոբլի թանգարան
File:Suzanne Valadon - Nus.jpg|*Մերկերը*, 1919, Սաո Պաուլոյի պատկերասրահ
File:The Abandoned Doll.jpg|*[[Լքված տիկնիկը]]*, 1921, Կանայք արվեստում ազգային թանգարան, Վաշինգտոն ԿՇ
File:Bouquet de fleur, par Suzanne Valadon.jpg|* Ծաղկեփունջ *, 1928, Ալբեր Անդրե թանգարան



File:Portrait de Suzanne Valadon par Henri de Toulouse-Lautrec.jpg|*Խումար*,  Տուլուզ Լոտրեկ, մոտ. 1888, Ֆոգ արթ թանգարան
File:Pierre-Auguste Renoir - Suzanne Valadon - Dance at Bougival.jpg|Ռենուար, «Պար Բուժևալում», 1883, Գեղեցիկ արվեստների թանգարան (Բոստաոն)
File:Pierre-Auguste Renoir - Suzanne Valadon - La Natte - Girl Braiding Her Hair.jpg|Ռենուար, *Հյուսք (Սյուզաննա Վալադոն)*
File:Henri de Toulouse-Lautrec 018.jpg|Տուլուզ Լոտրեկի գործը, մոտ. 1884, մասնավոր հավաածու
File:Valadon by Steinlen.jpg|Работы Սթեյնլեն, մոտ. 1880, Ալֆոնս Ջորջ Պաուլեն թանգարան
File:Satie portret Valadon 1893.jpg|Էրիկ Սատիի գործը, 1893, տեղը անհայտ է


## Ծանոթագրություններ

Կատեգորիա:Ֆրանսիացի նկարչուհիներ
Կատեգորիա:20-րդ դարի նկարչուհիներ
Կատեգորիա:Ֆրանսիացի մոդելներ
Կատեգորիա:Ֆրանսիացի արվեստագետներ
Կատեգորիա:19-րդ դարի ֆրանսիացի նկարիչներ
Կատեգորիա:20-րդ դարի ֆրանսիացի նկարիչներ
Apple A10X

**Apple A10X** (A10X Fusion chip), Apple ընկերության, Apple AX շարքի, 2017 թվականի 64-բիթանոց, ARMv8-A միկրոճարտարապետությամբ, բազմամիջուկային ARM-միկրոպրոցեսոր։ Ստեղծվել է TSMC պայմանագրային արտադրողի կողմից՝ 10-նանոմետրանոց FinFET տեխպրոցեսով։

## Նկարագրություն
Ենթադրվում է, որ տվյալ չիպը կօգտագործվի Apple iPad և iPad Pro պլանշետների նոր մակարդակներում (12,9, 10,5, 9,7 և 7,9-դյույմանոց մոդելները), որոնց ներկայացումը պլանավորված է 2017 թվականի ապրիլի սկզբին։

### Արտադրողականություն
Ըստ մամուլ ընկած Geekbench ընկերության փորձերի` Apple A10X չիպը, մեկ-միջուկային ռեժիմում 34%-ով ավելի արագ է աշխատում, քան նախորդ` Apple A9X-ը (ներկայացվել էր 2015 թվականի սեպտեմբերին) - 4236 բալը` 3490-ի դեմ, իսկ բոլոր երեք միջուկների օգտագործումով փորձի ժամանակ` նոր չիպը 27%-ով արագ եղավ նախորդից, Apple A10X ցույց է տալիս 6588 բալը Apple A9X-ի 5580 բալի դեմ արդյունք։ Տվյալ շարքի համեմատաբար նոր չիպի` Apple A10-ի հետ համեմատելիս` Apple A10X-ը նույնպես ցույց է տալիս առավելություն` 22%-ով` մեկ-միջուկային ռեժիմում և 20%-ով` բազմամիջուկային ռեժիմում։ Նաև տվյալ փորձերի ժամանակ նոր պրոցեսորով iPad Pro համացանցային-պլանշետը հավաքեց ավելի շատ բալ, քան 12-դյույմանոց Apple MacBook նոթբուքը` Intel Core M 4-միջուկային պրոցեսրով, որն ցույց տվեց 3023 և 6430 բալ արագություն։

## Օգտագործում
Apple A10X պրոցեսոր օգտագործող սարքերը`

* iPad Pro (2017 թվականի ապրիլ)

## Տես նաև
* Apple A10
* Apple A9
* Apple A7
* Apple A5

## Ծանոթագրություններ

Կատեգորիա:ARM ճարտարապետություն
Կատեգորիա:Էփլ
Կատեգորիա:Ծրագրային ապահովում այբբենական կարգով
Արծրուն Կծոյան

**Արծրուն Սարգսի Կծոյան** (), հայ բժիշկ-պատմաբան, բժշկական գիտությունների դոկտոր (1965), պրոֆեսոր (1966)։ ՀԽՍՀ բժշկապատմաբանների ընկերության նախագահ (1964-1978)։

Ավարտել է Երևանի բժշկական ինստիտուտը (1935)։ 1950 թվականից աշխատել է Երևանի բժշկական ինստիտուտի սոցիալական հիգիենայի և առողջապահության ամբիոնում, 1967-1978 թթ.՝ ամբիոնի վարիչ։

Աշխատանքները վերաբերում են հայ բժշկության պատմության հարցերին։ Հայտնաբերել և հրատարակել է XIII դարի հայ բժշկապետ Գրիգորիսի «Քննութիւն բնութեան մարդոյ եւ նորին ցաւոց» (1962) աշխատությունը։

## Մատենագիտություն
### Գրքեր
* Բժշկագիտությունը Հայաստանում XI-XVI դարերում, Ե., 1968:
* Մխիթար Հերացի, Ե., 1968:

### Մամուլ
* Բժշկապետ Մխիթար Հերացի։ «Գարուն», 1967, № 4, էջ 85-92։

## Ծանոթագրություններ

Կատեգորիա:Հայ բժիշկներ
Կատեգորիա:Հայ պատմաբաններ
Կատեգորիա:Բժշկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ ուսուցիչներ
Արտյոմ Սիմոնյան

**Արտյոմ Վրույրի Սիմոնյան** (, ), հայ ֆուտբոլիստ, կիսապաշտպան։ Հանդես է գալիս շվեյցարական «Ցյուրիխ»-ի և Հայաստանի ազգային հավաքականի կազմում։

## Ակումբային կարիերա
### «Ցյուրիխ»
2015 թվականի փետրվարի 17-ին Արտյոմ Սիմոնյանը 2-ամյա պայմանագիր է կնքել շվեյցարիական «Ցյուրիխ»-ի հետ։ Թիմ կազմում իր առաջին հանդիպումը Սիմոնյանը անցկացրել է Հայաստանի հավաքականի գլխավոր մարզիչ Արթուր Պետրոսյանի գլխավորությամբ։

## Միջազգային կարիերա
Արտյոմ Սիմոնյանը ազգային հավաքականի կազմում իր դեբյուտը նշել է 2014 թվականի հոկտեմբերի 14-ին՝ Ֆրանսիայի հավաքականի դեմ խաղում։ Մինչ այժմ նա հավաքականի կազմում մասնակցել է 4 հանդիպման։

## Ձեռքբերումներ
* Շվեյցարիայի գավաթակիր - 2015/16

## Ծանոթագրություններ

## Արտաքին հղումներ
* Էջը «Զենիթի» պաշտոնական կայքում
* 

Կատեգորիա:Արարատի ֆուտբոլիստներ
Կատեգորիա:Զենիթի ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Ռուսահայ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ցյուրիխի ֆուտբոլիստներ
Կատեգորիա:Փյունիկի ֆուտբոլիստներ
Վասիլի Արդամատսկի

**Վասիլի Արդամատսկի** (, ), ռուս լրագրող, կինոսցենարիստ, հայրենասիրական թեմայով գրված պատմական, արկածային ստեղծագործությունների հեղինակ։ ԽՄԿԿ անդամ (1943), ԽՍՀՄ գրողների միության անդամ (1949)։

## Կենսագրություն
Ծնվել է ուսուցչի ընտանիքում։ Սովորել է Սմոլենսկի բժշկական ինստիտուտում։ 1929 թվականից աշխատել է տեղական ռադիոթերթում։ 1931-1932 թթ. Կարմիր բանակում ծառայելուց հետո տեղափոխվել է Մոսկվա և երեսուն տարի կյանքը կապել ռադիոլրագրությանը։ Գեղարվեստական արձակի առաջին գիրքը՝ «Уменье видеть ночью» (1942), պատմվածքների ժողովածուն է։ Հայրենական Մեծ պատերազմի ժամանակ եղել է զինվորական թղթակից:։

Վասիլի Արդամատսկու ակնարկների, պատմվածքների և վիպակների հիմնական թեման Հայրենական Մեծ պատերազմի տարիներին չեկիստների կատարած աշխատանքն է։

## Վասիլի Արդամատսկին հայերեն
* «Սատուրնը» գրեթե չի երևում (վեպ), Ե., Հայպետհրատ, 1966, 751 էջ։ Ռուսերենից թարգմ.՝ Մ. Թութխալյան։

## Ծանոթագրություններ

Կատեգորիա:Ռուս լրագրողներ
Կատեգորիա:Ռուս կինոսցենարիստներ
Կատեգորիա:Ռուս արձակագիրներ
Կատեգորիա:ՌԽՖՍՀ Վասիլև եղբայրների անվան պետական մրցանակի դափնեկիրներ
Կատեգորիա:Կունցևոյի գերեզմանատանը թաղվածներ
Կատեգորիա:Սցենարիստներ այբբենական կարգով
Կատեգորիա:Խորհրդային գրողներ
Կատեգորիա:ԽՍՀՄ գրողների միության անդամներ
Կատեգորիա:ԽՍՀՄ ժուռնալիստների միության անդամներ
Կատեգորիա:Ռազմական թղթակիցներ
Կատեգորիա:Ռուս սցենարիստներ
Կատեգորիա:Արկածային գրողներ
Կատեգորիա:Ռուս հրապարակախոսներ